cyanic-selkie/wikianc huggingface dataset:
Bevolkingsafname
Nasionale pogings om bevolkingsafname te stuit
Europese lande, soos Frankryk, Italië, Duitsland en Pole het ’n soortgelyke kombinasie van bonusse en maandelikse uitbetalings aan gesinne gebied. Sekere Japannese gebiede wat ’n beduidende bevolkingsafname in die gesig staar, bied ook toelae aan. Jamatsoeri, ’n dorp sowat 7 000 km noord van Tokio, bied ouers $4 600 aan vir elke geboorte van ’n kind en $460 per jaar oor ’n tydsbestek van 10 jaar. Die Republiek van Singapoer het veral ’n kwistige plan: $3 000 vir die eersteling, $9 000 in kontant en spaargeld vir die tweede kind, sowel as $18 000 vir die derde en vierde kind. Die doeltreffendheid van hierdie staatsbeleid word tans beredeneer.
Betaalde kraamverlof (vir beide moeder en vader) kan ook as aansporing dien. In Swede is ouers byvoorbeeld op 16 maande gedeelde betaalde kraamverlof, per kind, geregtig. Die koste word tussen beide die werknemer en die Staat verdeel.
Pogings om bevolkingsafname aan te moedig
Party organisasies is ten gunste van bevolkingsafname. Dit word beskou aan die lig van wêreldwye oorbevolking, die uitbuiting van skaars hulpbronne en die bedreiging van klimaatsverandering. Hierdie teorie begunstig die konsep van ’n optimum bevolking.
Alternatiewe konsep rakende vaardighede
Partymaal word die konsep bevolkingsafname gebruik waar daar aansienlike wegtrek van vakmanne uit ’n sekere gebied voorkom. In so ’n geval het die regering byvoorbeeld sy beloning of waarde aan sekere vaardighede (soos die wetenskap, geneeskunde en ingenieurswese) opgeskort, met die gevolg dat daar ’n daling in sekere ekonomiese sektore, soos gesondheidsorg of tegnologiese ontwikkeling, voortkom. So ’n gevallestudie kan sedert 1990 by Italië en Rusland bespeur word.
Bakoe
Geografie en stadsbeeld
Tussen 1898 en 1902 het die Azerbeidjans-gebore Duitse ingenieur Nikolaus von der Nonne as burgemeester van Bakoe gedien. Die Russiese heerskappy oor Azerbeidjan is met die bou van die reusagtige Aleksander-Newfski-katedraal (1888–1898) ook argitektonies bevestig. Sowjet-diktator Josef Stalin het dié sakrale gebou egter tydens die fase van militante ateïsme in 1935 laat afbreek.
Die Russiese Rewolusie van 1917 het 'n einde aan die ekonomiese bloeitydperk gemaak. Ná die oorwinning van die Bolsjewiki is die eiendomme van oliekonings onteien. Hul paleise huisves tans veral museums wat aan die kuns, geskiedenis en letterkunde van Azerbeidjan gewy is. Ander villa's is steeds in privaat besit. Die stad het 'n metro.
Klimaat
Bakoe en die Absjeron-skiereiland maak deel uit van die droogste deel van Azerbeidjan met jaarlikse neerslae van minder as 200 millimeter. Gedurende die Sowjettydperk was Bakoe danksy die gesonde droë klimaat met lang sonskynure 'n gewilde vakansiebestemming en hersteloord. Die meeste voormalige Sowjet-Russiese hotel- en spakomplekse langs die Kaspiese Seestrande het intussen in verval geraak. Sowjet-Russiese nalatigheid ten opsigte van die ekologiese impak van industrialisering het van die stad, wat vroeër onder die belangrikste industriële sentrums in die Sowjetunie gereken is, een van die mees besoedelde nedersettings ter wêreld gemaak.
Die daaglikse gemiddeld in Julie en Augustus is 26,4 °C. Die heersende khazri-wind het 'n matigende invloed. In die koue winters met 'n gemiddeld van 4,3 °C word die khazri-wind deur lugmassa's van polêre oorsprong versterk en as baie onaangenaam ervaar. Temperature kan in die kusgebiede benede vriespunt daal. Sneeuval en selfs sneeustorms kom voor, maar gewoonlik vou 'n sneeulaag net enkele dae lank oor die stadsgebied.
Will Rothhaar
Will Rothhaar (gebore 12 Januarie 1987) is 'n Amerikaanse akteur, assistentregisseur, en komponis. Hy is bekend vir sy rolle in die rolprente Kingpin (1996), Jack Frost (1998), Hearts in Atlantis (2001), en Battle Los Angeles (2011).
Bakoe
Gasheerstad vir sport en vermaak
Bakoe het in 2012 as gasheerstad van die Eurovision-sangfees opgetree en was een van die kandidaatstede vir die Olimpiese Somerspele van 2020.
'n Straatrenbaan in Bakoe, die Baku City Circuit (Azerbeidjans: Bakı Şəhər Halqası), is rondom die stadsplein gebou. In 2016 het die baan die Europese Grand Prix aangebied, en sedert 2017 is dit die tuiste van die Formule Een Azerbeidjanse Grand Prix.
Derde kabinet van Jan Smuts
Die derde kabinet van genl. Jan Smuts was vanaf 17 Julie 1943 tot 26 Mei 1948 in Suid-Afrika aan bewind.
Mount Tasman
Mount Tasman (Māori: Rarakiroa) is met 'n hoogte van 3 497 meter die tweede hoogste berg van Nieu-Seeland ná die nabygeleë Mount Cook. Die berg is op die Suideiland in die Nieu-Seelandse Alpe geleë.
Mount Tasman is ná die Nederlandse ontdekkingsreisiger Abel Tasman genoem. Die Māorinaam (horo: "om te sluk"; koau: "ruig" of bonte witborsduiker) verwys glo na die swelling in die nek van 'n bonte witborsduiker wanneer hy 'n vis insluk.
Andrus Ansip
Andrus Ansip is 'n Estiese politikus. Hy is sedert 2014 lid van die Kommissie Juncker, die huidige Europese Kommissie (2014–2019) en was die eerste minister van Estland tot 2014.
In die Europese Kommissie is hy een van die adjunkpresidente. Sy taak behels die Digitale Enkele Mark. Estland het 'n goeie naam op die gebied van digitale aanwendings en word beskou as 'n leier binne die EU. Die Estiese regering het dit tot die hooftema van sy voorsitterskap van die Europese Raad gemaak. Estland het hierdie voorsitterskap in die tweede helfte van 2017. Anslip het nogtans gesê dat die Estiese ervarings nie altyd in die res van Europa aangewend kan word nie en dat daar op die Europese vlak meer aan digitale veiligheid gedoen moet word. Byvoorbeeld die EU-liggaam wat se taak dit is (CERT-EU) het in 2017 net 30 mense in diens.
Juno Temple
Juno Temple (gebore 21 Julie 1989) is 'n Engelse aktrise. Sy is bekend vir haar rolle in die rolprente Atonement (2007), Mr. Nobody (2009), Horns (2013), en Maleficent (2014).
Allison Harvard
Allison Harvard (gebore 8 Januarie 1988) is 'n Amerikaanse aktrise. Sy is bekend vir haar rolle in die rolprente Insensate (2012) en Dangerous Words from the Fearless, en in die televisiereeks America's Next Top Model (2003).
Gisle Straume
Gisle Straume (26 Augustus 1917 – 1 Desember 1988) was 'n Noorse akteur. Hy was bekend vir sy rolle in die rolprente Stompa & Co (1962), Stompa, selvfølgelig! (1963), en Stompa forelsker seg (1965).
Chalkidiki
Chalkidiki (Grieks: Χαλκιδική) is ’n noordelike skiereiland en streeksdistrik van Griekeland. Dit is deel van die streek Sentraal-Masedonië. Dit word ook Halkidiki of Chalcidice gespel. Die outonome Berg Athos is deel van die skiereiland, maar nie van die streeksdistrik nie.
Chalkidiki strek uit in die Egeïese See en lyk soos ’n hand met drie vingers, hoewel die Grieke daarna verwys as "bene": Kassandra, Sithonia en Berg Athos. Die Cholomontas-berge lê in die noordsentrale deel. Chalkidiki grens in die noorde aan die Thessaloniki-streeksdistrik.
Chalkidiki se hoofstad is Polygyros, in die middel van die skiereiland, wat ’n gewilde vakansiebestemming is.
Goodhome
Goodhome is 'n dorp in die uThukela-distriksmunisipaliteit in die weste van KwaZulu-Natal, in Suid-Afrika
Frederik Cilius
Frederik Cilius (gebore 12 Maart 1986) is 'n Deense akteur en skrywer. Hy is bekend vir sy rolle in die rolprent St. Bernard Syndicate (2018) en in die televisiereekse Kolonien (2012), Go' lorte weekend (2014), en 29 (2018).
Victoria Harwood
Victoria Harwood is 'n Amerikaanse aktrise, skryfster, en vervaardiger. Sy is bekend vir haar rolle in die rolprent Sid and Nancy (1986) en in die televisiereeks The Adventures of Sherlock Holmes (1984).
Holden Commodore (VF)
Die Holden Commodore (VF) is 'n volgrootte motor wat deur Holden van Junie 2013 tot 2017 vervaardig is. Dit is die tweede en laaste beduidende hersiene uitgawe van die finale vierde geslag van die Holden Commodore wat in Australië vervaardig is. Die reeks bestaan uit 'n sedan- en stasiewa-variante wat onder die luukse Holden Calais (VF) naam verkoop. Die kommersiële nutsvariant wat as die Holden Ute (VF) bemark word, kry ook goeie aftrek.
Die Commodore SS sedan word na die Verenigde State uitgevoer en as die Chevrolet SS hernoem. Holden Special Vehicles (HSV) maak gebruik van die VF-reeks as die basis vir sy prestasie Gen-F sedan, stasiewa en nutsreeks, wat ook na die Verenigde Koninkryk as die Vauxhall VXR8 reeks uitgevoer word.
In Desember 2013 het GM aangekondig dat Australiese produksie van die VF Commodore gestaak word, tesame met al die ander Australiese produksie in 2017.
5de eeu v.C.
Dekades en jare
Hierdie eeu het die vestiging van Pataliputra as hoofstad van die Magadharyk gesien. Hierdie stad sou later vir ongeveer duisend jaar die regerende hoofstad van verskillende Indiese koninkryke word. Hierdie tydperk het die opkoms van twee groot filosofiese skole van die ooste, Jainisme en Boeddhisme gesien. Mahavira en Boeddha het hul onderskeie leringe in die noordelike vlaktes van Indië versprei. Dit het in wese die sosio-kulturele en politieke dinamika van hierdie streek van Suid-Asië verander. Boeddhisme sou later een van die belangrikste wêreldgodsdienste word.
Hierdie tydperk het ook die werk gesien van Yaska, wat die Nirukta geskep het, wat die grondslag sou lê vir Sanskrit grammatika en is een van die oudste werke in grammatika wat aan die mensdom bekend is.
Hierdie eeu word ook tradisioneel erken as die klassieke tydperk van die Grieke, wat deur die 4de eeu v.C. tot die tyd van Alexander die Grote sou voortduur. Die lewe van Sokrates het 'n groot mylpaal in die Griekse filosofie verteenwoordig, hoewel sy leringe slegs oorleef deur die werk van sy studente, veral Plato en Xenophanes. Die treurspeldigters Aischulos, Sophokles en Euripides, sowel as die komediant Aristofanes dateer almal uit hierdie era en baie van hul werke word steeds as klassieke van die westerse teaterkanon beskou.
Die Persiese Oorloë, geveg tussen 'n koalisie van Griekse stede en die uitgestrekte Persiese Ryk was 'n deurslaggewende oomblik in die Griekse politiek. Nadat hulle die anneksasie van Griekeland deur die Perse suksesvol verhinder het, het Sparta, die oorheersende mag in die koalisie, geen voorneme gehad om verdere offensiewe optrede te neem nie en het die oorlog as verby beskou. Intussen het Athene 'n teenaanval gedoen en Griekse onderdane bevry van die Persiese Ryk. Spanning tussen Athene, en sy groeiende imperialistiese ambisies, en die tradisioneel dominante Sparta het gelei tot 'n uitgerekte dooiepunt in die Peloponnesiese Oorlog.
Keynesianisme
Keynesianisme is die siening dat ekonomiese produksie in die kort termyn sterk beïnvloed word deur gesamentlike vraag (totale besteding in die ekonomie), veral tydens resessies. In die Keynesiaanse siening is gesamentlike vraag nie noodwendig gelyk aan die produksiekapasiteit van die ekonomie nie; dit word eerder deur 'n aantal faktore beïnvloed en tree soms wisselvallig op, wat produksie, indiensneming, en inflasie affekteer.
Die teorieë wat die basis van Keynesianisme vorm is die eerste deur die Britse ekonoom John Maynard Keynes in sy boek The General Theory of Employment, Interest and Money, wat in 1936 tydens die Groot Depressie uitgegee is, voorgelê. Keynes se benadering het 'n ander perspektief gelewer as die konvensionele fokus op gesamenlike aanbod van die klassieke ekonomiese siening. Die interpretasies van Keynes wat gevolg het, is betwisbaar en verskeie ekonomiese denkrigtings maak aanspraak op sy nalatenskap.
Keynesiaanse ekonome voer gereeld aan dat besluitneming in die private sektor soms tot ondoeltrefende makroekonomiese uitkomste lei wat dan aktiewe beleidsresponse deur die publieke sektor noodsaak, soos monetêre beleid deur die reserwebank en fiskale beleid deur die regering, om produksie oor die besigheidsiklus te stabiliseer. Keynesianisme staan 'n gemengde ekonomie voor, d.i. 'n ekonomie wat deur die private sektor oorheers word, maar met 'n rol vir regeringsingryping tydens resessies.
Rotimi (akteur)
Rotimi is 'n Amerikaanse akteur en vervaardiger. Hy is bekend vir sy rolle in die rolprent Divergent (2014) en in die televisiereekse Boss (2011), Betrayal (2013), en Power (2014).
Keynesianisme
Oorsig
Keynes se teorie het die hoofstroom denkwyse omgekeer en het groter bewustheid van strukturele ontoereikendheid meegebring. So is werkloosheid byvoorbeeld nie meer as'n resultaat van morele gebrekke gesien nie, maar eerder as die gevolg van wanbalanse in vraag en aanbod en as 'n funksie van die uitdyende of inkrimpende fase van die ekonomie. Keynes het aangevoer dat, aangesien daar geen waarborg is dat wat geproduseer word met genoeg vraag tegemoet sou kom nie, werkloosheid dus 'n natuurlike gevolg was van veral 'n inkrimpende ekonomie.
Letseng-la-Terai
Geskiedenis
Die hoof- en satellietpype was deur Peter Nixon ontdek gedurende 1957 terwyl hy in die omgewing gewerk het. Die pyp is as 'n staatsmyn verklaar gedurende 1957 en teen 1967 was daar ongeveer 6000 plaaslike delwers. Daar word bereken dat die myn tot op daardie stadium 63 000 karaat diamante gelewer het insluitende die Lesotho Brown van 601 karaat. Die pyp is bekend daarvoor dat dit groot, hoëkwaliteit stene oplewer.
Jorge Semprún
Jorge Semprún Maura (* 10 Desember 1923 in Madrid; † 7 Junie 2011 in Parys) was 'n Spaanse skrywer en politikus wat die grootste deel van sy lewe in Frankryk gebly en ook sy werke oorwegend in Frans geskryf het.
Letseng-la-Terai
Rio Tinto
Rio Tinto Exploration (Pty) Ltd het 'n kontrak verkry om die pype verder te ondersoek en 'n lewensvatbaarheidstudie te doen. Vanaf die tyd tot 1972 het Rio Tinto toetsgate geboor, ondergrondse toetse gedoen, baie groot hoë kwaliteit diamante gekry maar tog aktiwiteite gestaak omrede die opbrengs per ton erts (3.5 karaat per ton) te laag was.
Axel Thue (akteur)
Axel Thue (1904 – 1985) was 'n Noorse akteur. Hy was bekend vir sy rolle in die rolprente A Quiet flirt (1933), To levende og en død (1937), Rikard Nordraak (1945), en Ballad of the Masterthief Ole Hoiland (1970).
Jorge Semprún
Met sy literêre werke het Semprún die herinnering aan die Spaanse diktatuur onder Francisco Franco wakker gehou en 'n passievolle pleidooi teen die onmenslikheid van ballingskap, oorlog en deportasie gelewer.
Letseng-la-Terai
Tans
Die myn is tans in bedryf nadat dit weer geopen is gedurende die 1900's. Die Lesothoregering besit 30% in die myn en Gem Diamonds 70%.
Victoria Tennant
Victoria Tennant (gebore 30 September 1950) is 'n Engelse aktrise, vervaardiger, en skryfster. Sy is bekend vir haar rolle in die rolprente Flowers in the Attic (1987), The Handmaid's Tale (1990), en L.A. Story (1991).
Letseng-la-Terai
Tans
In 2011 is ’n diamant van 550 karaat – die Letseng Star – ontdek. Dit is die 14de grootste wit diamant in die wêreld. Die die Lesotho Promise van 603 karaat is in 2006 ontdek en is tans die 13de grootste wit diamant in die wêreld. In 2014 is nog 'n wit diamant van 198 karaat hier gekry.
Supranasionalisme
Latere teoretici soos Christian Joerges het twee tipes supranasionalisme onderskei. Die ortodokse tipe, soos Monnet dit bedoel het, het dit meer van bo-af wil oplê, terwyl die oorleg-tipe meer op kommunikasie tussen die verskillende vlakke (supranasionaal, nasionaal, regionaal, munisipaal ens.) gerig is.
Supranasionale organisasies
Organisasies soos die WTO (Wêreldhandelsorganisasie), die Internasionale Geregshof en die VN Veiligheidsraad het supranasionale elemente en daar het ander organisasies van sulke aard gewees wat misluk het, soos die ITO (International Trade Organization) of die European Defence Community. Die eerste is in die Amerikaanse Kongres verhoed, die tweede in die Franse parlement. The constitution of supranationalism, interdependence, sovereignty and international organization proefskrif Ohio State U. 2013
Die Europese Unie is vandag dié internasionale organisasie wat die meeste supranasionale elemente bevat, hoewel dit ook in die EU dikwels met intergoewermentele strukture vermeng is. Hoeveel van die een of van die ander begeer word, is dikwels 'n omstrede saak en een van die belangrikste vrae in die Europese politiek. Sommige lande soos Nederland en Italië het geskiedkundig dikwels supranasionale voorkeur gewys, Frankryk en die Verenigde Koninkryk juis die omgekeerde, maar dit het ook gewissel. Die voorgestelde Europese grondwet is byvoorbeeld in sowel Frankryk as Nederland in 'n referendum verwerp en die Italiaanse regering van 2018 is taamlik euroskepties. Dit het soms mettertyd ook verander. Die Schengen-ooreenkoms het as suiwer intergoewermentele organisasie buite die EEG begin, maar is later in die EU-wetgewing opgeneem. 'n Onlangse ooreenkoms soos die Europese Intervensie-Inisiatief is (nog?) suiwer intergoewermenteel.
Britten-Norman Islander
Die Britten-Norman BN-2 Islander is 'n Britse ligte, veeldoelige en streeksvliegtuig ontwerp en oorspronklik gebou deur Britten-Norman van die Verenigde State. Die vliegtuig word nog steeds vervaardig en is een van die beste verkopers in die kommersiële mark van vliegtuie wat in Europa vervaardig word. Alhoewel die vliegtuig reeds in die 1960's ontwerp is, is meer as 750 steeds in gebruik wêreldwyd. Die vliegtuig word ook deur die Britse Leër en die Britse polisie magte gebruik. Dit is ook gewild as 'n ligte vragvliegtuig en word gebruik deur meer as 30 militêre lugvaartoperateurs.
Aanvanklik was die vliegtuie by Britten-Norman se fabriek in Bembridge op die Eiland Wight vervaardig. Die maatskappy Fairey Aviation het egter vir Britten-Norman oorgeneem en die Islanders en Trislander produkte word daarna in Roemenië vervaardig, verskeep na Avions Fairey in België waar dit aanmekaar gesit word en vandaar na die Verenigde Koninkryk gevlieg vir vlug sertifisering. Die Islander is nou reeds in produksie vir meer as 50 jaar.
Aanvanklik was die vliegtuig deur suierenjins aangedryf maar later met turboskroefmotore.
Jaca
Jaca (Aragonees: Xaca, Katalaans: Chaca) is 'n stad in die noord-ooste van Spanje.
Triple Eight Race Engineering (Australia)
Triple Eight Race Engineering is 'n Australiese motorrenspan wat aan die Supercars-kampioenskap deelneem. Die span is die enigste Brisbane-gebaseerde V8 Supermotorspan sedert sy ontstaan, wat oorspronklik uit die voormalige Briggs Motor Sport-werkswinkels in Bowen Hills bedryf is, voordat dit na Banyo verskuif het in 2009. Sedert die oorname van die voormalige Briggs Motorsportspan gedurende die 2003-seisoen het die span die V8-Supermotorkampioenskap ses keer gewen, die span se kampioenskap sewe keer en die Bathurst 1000 ses keer.
Die span bedryf tans drie Holden VF Commodores vir hul renjaers, sesmalige reekskampioen Jamie Whincup, driemalige reekskampioen Craig Lowndes en eenmalige reekskampioen Shane Van Gisbergen. Daarbenewens bied die span tegniese ondersteuning aan die mede-Queensland gebaseerde span Tekno Autosports. Die span doen sy toetswerk by die Queensland Raceway
Minister
'n Minister is 'n politikus (manlik of vroulik) wat aangestel is/was in 'n sekere kabinet van 'n land se regering.
Die regering van 'n land is gewoonlik die gesamentlike verantwoordelikheid van die president of eerste minister, en 'n groep ministers wat saam die kabinet vorm. Die ministers in die kabinet, gewoonlik die mees bekwame of senior parlementslede, word deur die regering se uitvoerende hoof – die president of eerste minister – gekies en aangestel.
Etimologie
Die woord minister is van Latyn oorgeneem, waar dié woord dienaar beteken. Dit is oorspronklik veral gebruik om huisdienaars aan te dui. Sedert die 10de eeu word dit vir die dienaars, meer spesifiek, die raadgewers van die koning gebruik. Deur die loop van die eeue verwerf die ministers al hoe meer uitvoerende mag, wat tot die huidige betekenis van die woord aanleiding gee.
Thaba Bosigo
Thaba Bosigo (ook Thaba Bosiu gespel) is 'n tafelkopberg in Lesotho. Die naam beteken Berg van die nagte.
Borger-Odoorn
Borger-Odoorn, Nedersaksies: Börger-Oring, is 'n munisipaliteit in die Nederlandse provinsie Drenthe. Die munisipale gebied het sowat 26 000 inwoners (2011), 'n oppervlakte van 278 km² en is in 1998 gestig deur die samevoeging van die munisipaliteite Borger en Odoorn. Exloo is die administratiewe setel van die munisipaliteit.
Borger-Odoorn lê in die weste op die Hondsrug. Die oostelik deel van die munisipaliteit word gevorm deur veendorpe, wat grens aan die veendorpe in die provinsie Groningen.
Plekke
Plekke in die munisipale gebied van Borger-Odoorn:
Boermastreek, Borger, Bronneger, Bronnegerveen, Buinen, Buinerveen, Drouwen, Drouwenermond, Drouwenerveen, Eerste Exloërmond, Ees, Eesergroen, Eeserveen, Ellertshaar, Exloërkijl, Exloërveen, Exloo, Klijndijk, Nieuw-Buinen, Odoorn, Odoornerveen, Tweede Exloërmond, Tweede Valthermond, Valthe, Valtherblokken, Valthermond, Westdorp en Zandberg (gedeeltelik).
Heart (musiekgroep)
Heart is 'n Amerikaanse rockgroep wat eers in Kanada en later in die VSA en wêreldwyd sukses behaal het. Die groep is aanvanklik in 1963 deur Steve Fossen en die broers Roger Fisher en Mike Fisher begin. Hulle het die groep eers Army genoem, later White Heart en in die vroeë 70's die naam Heart aangeneem. Ann Wilson sluit in 1970 by die groep aan, en haar suster, Nancy Wilson in 1974. Hul debuutalbum  Dreamboat Annie word in 1975 in Kanada vrygestel en bereik ongeveer 30 000 verkope. Kort daarna word dié album in die VSA vrygestel en bereik platinumstatus. In 1977 stel hulle die album Little Queen vry en behaal groot sukses met die liedjie Barracuda vanaf dié album, met meer as 'n miljoen verkope as enkelsnit.
Paddavissterrestelsel
Die Paddavissterrestelsel is ’n ontwrigte spiraalsterrestelsel sowat 400 miljoen ligjare van die Aarde af in die sterrebeeld Draak. Sy mees dramatiese kermerke is ’n stert van sterre sowat 280 000 ligjare lank en massiewe helderblou sterreswerms.
’n Kompakter stelsel het vermoedelik voor die Paddavissterrestelsel verbybeweeg – van links na regs soos van die Aarde af gesien – en is om die Paddavis geslinger deur hul wedersydse swaartekrag-aantrekking. Tydens dié proses is die spiraalstelsel se sterre, gas en stof deur getykragte in ’n lang stertvormige patroon uitgerek. Die ander stelsel, wat na raming 300 000 ligjare agter die Paddavis lê, kan gesien word deur die spiraalarms op die voorgrond links bo op die foto.
Nes sy naamgenoot op die Aarde sal die Paddavis waarskynlik sy stert verloor wanneer dit ouer word – die sterreswerms in die stert sal moontlik klein satelliet-sterrestelsels van die groter spiraalstelsel vorm.
Rookdale
Rookdale is 'n dorpie in die uThukela-distriksmunisipaliteit in die weste van KwaZulu-Natal, in Suid-Afrika.
Driehoekstrandgapermossel
Die driehoekstrandgapermossel (Scissodesma spengleri) is 'n tweekleppige skulpdiertjie wat aan die suidkus van Suid-Afrika voorkom vanaf Kaapstad tot by Oos-Londen.
Die skulp is glad en wit tot naaswit. Dit is bedek met 'n bruin vel. Die skulpdiertjie kom voor in die tussengetysone op sandstrande. Hulle begrawe hulself in die sand net onder die oppervlakte. In Engels staan die diertjie bekend as die Angular Surf Clam.
Ryan Rottman
Ryan Rottman (gebore 17 Maart 1984) is 'n Amerikaanse akteur, skrywer, en vervaardiger. Hy is bekend vir sy rolle in die rolprent The House Bunny (2008) en in die televisiereekse Greek (2007), Gigantic (2010), en The Lying Game (2011).
Clavinova
Die clavinova is 'n langlopende lyn van digitale klaviere wat deur die Yamaha-korporasie geskep is. Dit is soortgelyk in ontwerp aan 'n akoestiese klavier.
Dit bied baie meer funksies as ander digitale klaviere, soos die vermoë om musiek te kan stoor en te laai. Meer onlangse modelle kan aan 'n rekenaar verbind word via USB of draadlose netwerk vir musiekproduksie en -opname.
Natalse rotsoester
Die Natalse rotsoester (Saccostrea cucullata)[1] is 'n tweekleppige seediertjie wat voorkom aan die ooskus van Suid-Afrika. Die oester word tot 7 cm lank. Die oester heg hom aan die rotse vas met die onderste klep wat diep en hol is. Die boonste klep is kleiner en platterig. Die rante van beide die kleppe is gevou of gekartel. Die oester kom voor in die tussengetysone, maar meer aan die bokant daarvan in rotsagtige gebiede waar hulle kolonies vorm. Die oesters is eetbaar maar die Kaapse oester word bo dié oester verkies.
Vincent Pienaar
Vincent Pienaar is ’n Afrikaanse joernalis en skrywer.
Lewe en werk
Vincent Pienaar is op 21 Desember 1949 gebore. Sy pa is ’n vakbondman en sy ma ’n joernalis. Hy bring sy eerste lewensjare in die vyftigs en vroeë sestigs van die twintigste eeu in Newlands in Johannesburg deur en verhuis daarna na Delarey, ook in Johannesburg. Sy hoërskoolopleiding begin aan die Hoërskool Florida en hy is vanaf standerd agt in die Hoërskool Vorentoe in Aucklandpark, waar hy matrikuleer. Hy word groot in die geselskap van en onder invloed van joernaliste (sy ma werk as joernalis by publikasies soos Die Landstem, Die Vaderland, Dagbreek en S.A. Stem) en kan sy naam tik voordat hy kan skryf of lees. Gedurende sy skooljare doen hy dan ook vakansiewerk by die destydse Sondagkoerant Sunday Express. Ná skool was hy 'n ruk lank junior skakelbeampte by die musiekmaatskappy Trutone. Hy begin sy kreatiewe loopbaan as skrywer by Killarney Films, waar hy kommentaar skryf vir die nuusprogramme van African Mirror. Dan is hy fotograaf en joernalis by Die Brandwag en jazz-resensent by The Citizen, waarna hy sy eie maatskappy, Streetwise Marketing, begin. Hier lê hy hom daarop toe om klein maatskappye te help met hulle bemarking. Hy skryf ook lirieke vir sangers soos Lize Stassen, Jannie Stemmet en Alida White en vir ’n ruk bly hy in Hillbrow saam met Alida. Later werk hy by Media24 en woon in Melville, Johannesburg.
Skryfwerk
Sy eerste skryfhoogtepunt is op skool in standerd nege toe ’n onderwyseres erken dat een van sy stories haar laat huil het. Op twintig skryf hy sy eerste roman, “Jiemie”, wat hy aan ’n meisie gee om haar te beïndruk. Wanneer die meisie trek, verdwyn die manuskrip ook. Hy is die skrywer van radioverhale, ’n televisiedrama (“You buy the dog, you get the fleas”) en verskeie romans. Sy vernaamste belangstelling is die werkersklas en hulle omstandighede en uitsiglose bestaan. Die Engelse roman “Jimmy’s Place, a man’s pub is his castle”, verskyn in 1992 by Penguin. Die boek bevat verhale in Suid-Afrikaanse Engelse praattaal oor die gereelde besoekers aan die kroeg in ’n minder gegoede voorstad, waar hulle in hulle dronkenskap stories vertel en die wêreld se probleme oplos. Hulle droom van verandering en liefde en geld, maar die werklikheid is dat hulle een dag bo is en die ander onder. Intussen soek hulle ’n bietjie plesier. Deur die verskillende stories word die karakters ook ontwikkel. Hierdie roman word in twee reekse radioverhale verwerk.
“Jo’burg, die blues en ’n swart Ford Thunderbird” vertel van die lewe in Johannesburg se arm woonbuurte (onder meer Triomf, Newlands en Brixton) in die spreektaal van die inwoners. Die gebeure vind plaas in die laat sestigerjare in ’n minder gegoede buurt. Die verhaal word in hoofstukke verdeel waar die karakters en hulle agtergrond eers geskets word, waarna almal se lewens dan saamgetrek word. Daar is Stil Willie wat ryk word en ’n passie het vir ’n swart Ford Thunderbird; sy vrou die mooi Martie-Santjie wat rondslaap en na ’n kind verlang omdat Willie steriel is; Ousus wat haar ma se kinders grootmaak en trou met Piet, wat op sy beurt ongelukke najaag om te kyk wat hy kan aas en ’n oog het vir vroue. Willie betrap vir Piet by Martie-Santjie op die enjinkap van die Thunderbird en dit is die finale slag. Dit is ’n realistiese kykie op ’n gemeenskap in die samelewing wat bestaan, wat probeer om hulle omstandighede te verbeter (al is dit met drinkery, vloekery en rondslapery) en vir die vale probeer woeker met die swak hand wat die lewe hulle gedeel het. “Jo’burg, die blues en ’n swart Ford Thunderbird” word in 2003 benoem vir die Jan Rabie-prys en is in 2004 ook op die kortlys vir die toekenning van die RAU Mardene Marais-debuutprys.
“Kringfluit” se robuuste taalgebruik weerspieël die lewe in die Suid-Afrika van die tagtigerjare, wat bekyk word deur die oë van ’n klein groepie vermaaklikheidskunstenaars. Coen Steenkamp is ’n vaal mannetjie wat lief is vir sy gesin en by Osborne Warehousing Central werk, maar eintlik nêrens inpas nie. By die organisasie se Wildernis-uitstappie ontmoet hy die gaskunstenares Buddy en word by die musieksubkultuur ingetrek. Die roman is ’n interessante wisselspel tussen grenslose banaliteit en tragedie, waar meeste van die karakters ’n hand tot die tand bestaan voer selfs terwyl hulle in die media kollig is. Die titel verwys na die klankdistorsie en skel fluit van klanktoerusting wanneer dit verkeerd gebruik word (“feedback” in Engels), wat tiperend is van die disharmoniese lewens van die karakters.
Savannah Haske
Savannah Haske (gebore 18 November 1977) is 'n Amerikaanse aktrise en skryfster. Sy is bekend vir haar rolle in die rolprente Life Is Beautiful (1997), Piggie (2003), en The Onion Movie (2008), en in die televisiereeks Third Watch (1999).
Duinkerken
Duinkerken is deur die Vlaamse grawe gestig om as 'n hawe aan die Noordsee te dien. Die stad is van historiese belang veral vanweë die Duinkerken-Kapers in die Tagtigjarige oorlog, en ook as die basis vir die ontruiming van geallieerde troepe na Engeland gedurende die Slag van Duinkerken tydens die Tweede Wêreldoorlog.
Nereïde
Die Nereïdes (Grieks: Νηρηΐδες) was in die Griekse mitologie die 50 seenimfdogters van Nereus en Doris. Hulle het Poseidon dikwels vergesel en was vriendelik en hulpvaardig teenoor matrose wat gevaarlike storms ter see trotseer het. Hulle is veral verbind met die Egeïese See. Die bekendstes was Tetis, vrou van Peleus en die ma van Achilles; Amfitrite, die vrou van Poseidon; en Galatea, die liefde van die sikloop Polufemos.
Name van die Nereïdes
Hierdie lys is saamgestel uit vier bronne: Apollodorus, Hesiodus, Homeros en Hyginus, daarom is daar veel meer as 50 name. In moderne Griekse folklore beteken die term "nereïde" (νεράϊδα) enige nimf of fee en nie net seenimfe nie.
Oosterwolde
Oosterwolde (Wes-Fries: Easterwâlde) is 'n groot dorp in die Nederlandse provinsie Friesland. Die dorp lê suidoos van Drachten en ressorteer onder die munisipaliteit Ooststellingwerf (Wes-Fries: Eaststellingwerf).
Auray
Auray (Bretons: An Alre) is 'n dorp in die département Morbihan van die Franse région (streek) Bretagne met 'n oppervlak van 6,91 vierkante kilometer en 12 536 inwoners (2007). Die dorp, wat lê aan die oewers van die Loc'h, Auray se rivier, besit 'n ou seehawe, Saint Goustan, aan die regteroewer en 'n steenbrug, wat die Aurayrivier (Frans: Rivière d'Auray) oorspan en die bodorp aan die linkeroewer met die hawe verbind.
Geskiedenis en besienswaardighede
Die dorp staan onder meer bekend om die Slag van Auray, wat hier op 29 September 1364 plaasgevind het. Benjamin Franklin het hier aan die begin van die Amerikaanse Rewolusionêre Oorlog voet aan wal gesit. Hy het destyds na Parys gereis om die Franse koning Lodewyk XVI te ontmoet en die monarg om militêre bystand teen die Britte te versoek.
Auray en die nabygeleë Golf van Morbihan (Frans: Golfe du Morbihan) is gewilde toeristebestemmings. Auray se belangrikste besienswaardighede naas die hawe en die steenbrug is die driehoekige Republiekplein (Frans: Place de la République) in die bodorp met sy kenmerkende vakwerkhuise en die raadsaal, wat in 1882 opgerig is, en die kerk St-Gildas, wat uit die jaar 1641 dateer.
Ellaline Terriss
Ellaline Terriss (13 April 1871 – 16 Junie 1971) was 'n Engelse aktrise. Sy was bekend vir haar rolle in die rolprente Blighty (1927) en Land of Hope and Glory (1927).
Eddie Rouse
Eddie Rouse is 'n Amerikaanse akteur, kinematograaf, en vervaardiger. Hy is bekend vir sy rolle in die rolprente The Number 23 (2007), American Gangster (2007), Pineapple Express (2008), en Pandorum (2009).
Sikhisme
Sikhisme (Pandjabi: ਸਿੱਖੀ, sikhī) is ’n godsdiens wat in die 15de eeu in die destydse Indië ontstaan het en vandag wêreldwyd 23 miljoen volgelinge het, veral in die huidige Indië. Die godsdiens is deur Nanak Dev gestig en het ontstaan uit Boeddhisme, Hindoeïsme en Islam. Sikhisme het nege ghoeroes gehad en die Heilige Skrifte is die Adi Granth, ook bekend as Guru Granth Sahib.
Die tien ghoeroes was:
Rooiruglaksman
Die rooiruglaksman (Lanius collurio) is 'n algemene en wydverspreide Palearktiese-broeiende voël en besoeker aan savanne en oop boomveld. Individue keer opeenvolgende somers na dieselfde plekke terug. Hulle bly een-een. Die voël is 18 cm groot en weeg 22 – 44 gram. In Engels staan die voël bekend as die Red-backed shrike.
Skuurvastheid
Skuurvastheid of skuurweerstand is 'n materiaaleienskap wat kenmerk watter weerstand 'n materiaal teen vryf, skuur or skraap bied.
Durchlauchtster Leopold, BWV 173a
Durchlauchtster Leopold, BWV 173a, is ’n sekulêre kantate van Johann Sebastian Bach. Back het die kantate gekomponeer om in Köthen uitgeoer te word ter viering van Leopold van Anhalt-Köthen se verjaardag. Die kantate is een van ’n reeks van gelukwensingswerke wat Bach vir sy werkgewer gekomponeer het. Sommige daarvan is verlore terwyl ander, soos Der Himmel dacht auf Anhalts Ruhm und Glück, BWV 66.1 heropgebou kan word omdat Bach van die musiek later heraangewend het. Durchlauchtster Leopold is ongewoon in dié opsig dat dit in sy geheel behoue gebly het.
Orkestrasie en struktuur
Die kantate is geskryf vir twee soliste (sopraan en bas), twee dwarsfluite, fagot, twee viole, altviool en basso continuo insluitend violone en klavisimbel. Die laaste beweging is gemerk vir koor maar is waarskynlik deur die twee soliste opgevoer.
Skuurvastheid
Papier
Dit is 'n belangrike eienskap vir papier en papierbord en word in 'n laboratorium gemeet deur papier 'n bepaalde tyd aan draaiende skuurwiele bloot te stel. Dit kan droog of nat gedoen word.
Tekstiel
Skuurvastheid is ook 'n belangrike faktor wat die lewensduur van tekstielprodukte bepaal. Watter skuurvastheid 'n stof besit word deur die vesel, die draadstruktuur asook die tipe materiaal bepaal.
Beton
Die skuurvastheid van beton hang veral van sy krag af. 'n Toename in weerstand kan hoofsaaklik deur 'n toename van die sementgehalte en vermindering van die voggehalte bereik word.Die hardheid van die growwe aggregaat is minder belangrik omdat dit net 'n rol speel indien die matriks weggeslyt is.
Daar bestaan versnelde slytasietoetse vir beton, wat vermag 'n betroubare bepaling van die oppervlak se slytasie teen tyd te verkry. 'n Mikrometer word gebruik om met tussenposes van 5, 10, 15 en 30 minute die omvang van die slytasie te meet.
Coatings
Om die skuurvastheid te verbeter word dikwels 'n coating van byvoorbeeld PTFE gebruik.
Don Leonard
Don Leonard (1925 - 27 Junie 2002) was 'n Suid-Afrikaanse evangelis en akteur wat vanaf 1965 tot 1979 in rolprente gespeel het. Hy is op die ouderdom van 77 by sy huis in Randburg oorlede.
Saab 37 Viggen
Die Saab 37 Viggen (weerligstraal) is 'n Sweedse vegvliegtuig wat ontwerp is om die Saab 35 Draken te vervang. Dit is 'n multirol vliegtuig wat deel vorm van Swede se begeerte om onafhanklik te bly met betrekking tot die beskikbaarheid van vegvliegtuie. Die Viggen was 'n geruime tydperk die mees gevorderdste vegvliegtuig vliegtuig in Europa. Dit is verskaf in verkennings-, vegter- en aanval modelle. In Desember 1961 het die Sweedse regering Aircraft System 37 goedgekeur wat ontwikkel het in die Viggen. Die Viggen is deur die Saab JAS 39 Gripen vervang.
Die basiese model is die AJ 37 aanvalsvliegtuig waaruit die S 37 verkenningsvliegtuig, en laaste, die JA 37 alleweerstoestande vegvliegtuig gevolg het. Die aanvanklike ontwerp het in 1952 begin en in 1954 het die kenmerkende canardvlerke begin om te verskyn aan die ontwikkelings modelle. Dié vlerke, gekoppel aan die grootvlerke se kontrolestelsel, verskaf ekstra stygvermoë gedurende die landing en opstyg fases. Dit verlaag die opstyg en landings snelhede wat ook die aanloopbaan se minimum lengte verkort. Dit verseker dat die vliegtuig aan die spesifikasie, om van slegs 'n 500 m aanloopbaan op te styg, voldoen.
Die vliegtuig is ook toegerus met die Heads-Up Display wat baie akkurater landings verseker terwyl die omgekeerde stuwer (reverse thruster) aan die neuswiel toerusting gekoppel is en geaktiveer kan word sodra die wiel gesak het.
Om die vliegtuig so klein en lig as moontlik te maak is die menslike navigator deur 'n gerekenariseerde navigasie stelsel vervang. Die vliegtuig lyk ook swaarder as wat dit is omrede panele ontwerp is rondom die heuningnes (honeycomb) beginsel. Dit kan inderdaad kragte van tot 12 keer die gravitasie krag van die aarde weerstaan.
Die motor wat voorsien is, is die Pratt & Whitney JT8D-22 ontwerp, wat aanvanklik ontwerp is vir die Boeing 727. Hierdie motor was onder lisensie vervaardig deur Volvo in Swede. Hier staan dit bekend as die RM8A en is toegerus met 'n plaaslike nabrander.
Henriette Grové
Henriette Grové (1922-2009) was ’n Afrikaanse skrywer en dramaturg, wat in beide genres die Hertzogprys en verskeie ander pryse verower. Sy was getroud met die letterkundige A.P. Grové. Sy publiseer van haar populêre fiksie onder die skuilnaam Linda Joubert.
Lewe en werk
Henriette Grové is op 26 September 1922 in die distrik Potchefstroom gebore. Haar moeder is oorspronklik van Duitse afkoms en haar Afrikaanse vader is skoolhoof op Rooipoort, naby Potchefstroom, waar sy haar skoolopleiding begin.
Na haar matrikulasie in 1938 aan die Hoërskool Gimnasium op Potchefstroom studeer sy vanaf 1939 verder aan die destydse Potchefstroomse Universiteitskollege en behaal in 1941 die B.A.-graad met onderskeiding in haar hoofvakke Engels en Afrikaans-Nederlands. As gevolg van hierdie prestasie word die magisterbeurs van die Universiteit van Suid-Afrika aan haar toegeken, maar sy wys dit van die hand.
In 1942 verwerf sy die Universiteits Onderwysdiploma. In die jare 1949 tot 1959 woon sy in Pietermaritzburg, waar haar man as dosent in Afrikaans en Nederlands betrokke is by die plaaslike universiteit. In hierdie tyd is sy ’n onderwyseres verbonde aan die Departement van Opvoedkunde en werk sy ook by die Durbanse Afrikaanse tak van die Suid-Afrikaanse Uitsaaikorporasie (SAUK) saam met mense soos Monica Breed en Philip Grobleraar. Haar eerste verhale word deur Die Huisgenoot, Die Taalgenoot, Die Brandwag en Sarie gebruik. In 1947 begin sy onder die skuilnaam Linda Joubert publiseer, onder meer die gewilde Meulenhof se mense.
In 1957 verskyn Kwartet waar van haar kortverhale saam met M.E.R., Elisabeth Eybers en Ina Rousseau verskyn. In 1966 ontvang sy die Eugène Maraisprys vir al haar dramawerk, en ’n jaar later word sy met die CNA-prys en die WA Hofmeyrprys vir haar kortverhaalbundel, Jaarringe, bekroon. Sy word twee keer met die Hertzogprys bekroon – eers vir drama in 1981 en daarna vir prosa in 1984. Sy word ook beskou as 'n randfiguur van die Sestigers. Sedert Julie 1959 woon sy in Pretoria, waar haar man eers dosent en later professor is aan die plaaslike universiteit.
Sy trou in 1945 met die letterkundige A.P. Grové en hulle het eers in Pietermaritzburg en toe in Pretoria gewoon. Uit die huwelik word twee seuns (Niek en Alewyn) en twee dogters (Elsa en Mariet) gebore.
Kinderverhale
Hoewel sy reeds as jong kind op laerskool begin skryf, is dit eers na haar troue wat sy hierdie ambag ernstig beoefen. Haar eerste gepubliseerde werk is die kinderboeke Die verlore skoentjie, Die avonture van Bimbo, die sirkusbobbejaan, Bimbo en Prins en Die lui bytjie, wat sy skryf terwyl haar eie kinders nog klein is. Hierna konsentreer sy op die volwasse mark.
Ontspanningslektuur
Aanvanklik skryf sy vanaf 1947 ontspanningsverhale hoofsaaklik onder die skuilnaam Linda Joubert en publiseer in populêre tydskrifte soos Die Taalgenoot, Die Brandwag, Die Huisgenoot, Naweekpos en Sarie Marais.
Linda Joubert
As Linda Joubert skryf sy ook die romans Meulenhof se mense en Laat lente.
Moyeni
Moyeni is 'n dorpie in die uThukela-distriksmunisipaliteit in die weste van KwaZulu-Natal, in Suid-Afrika.
Henriette Grové
Kortverhale en vertellings
Mettertyd begin Henriette Grové egter konsentreer op ernstiger werk wat tematies meer kompleks is en waarin sy ook eksperimenteer met styl en tegniek. Sy lewer van haar beste werk met die kortverhaal as genre, sommige waarvan in Standpunte gepubliseer word. Haar kortverhaal Die Bethlehemster wat in 1956 in Standpunte verskyn (en later opgeneem word in die versamelbundel Kwartet en haar eie kortverhaalbundel Jaarringe), word deur Elize Botha uitgelig as een van die werke wat die begin van die vernuwing in die Afrikaanse prosa inle Die verhaal demonstreer hoe problematies konsepte soos reg en verkeerd en waarheid en leuen is. In die verhaal is die kind Lena die verteller, wie se idealisme in botsing kom met die harde werklikheid van die grootmenswêreld. Uit lojaliteit teenoor haar voorbeeldige maar koue moeder strewe sy daarna om in die Sondagskool die gesogte Bethlehemster van waarheid te verwerf. Sy poog om Dina Swart se stories oor die buite-egtelike verhouding van haar vader as leuens te bewys en so aanspraak te maak op die ster. Lena se waarnemings bevestig egter Dina Swart se stories. In haar vader se nuwe huis ondervind sy egter ’n vreugdevolle en warm atmosfeer, in teenstelling met die koue stilte en afsydigheidvan haar moeder se huis. Lena vertel dan ’n leuen aan haar moeder oor toestande in haar vader se huis om nie haar moeder seer te maak nie, maar verbeur so die Bethlehemster, wat Dina nou beskore is. Hierdie kortverhaal is een van vyf van haar wat in die versamelbundel Kwartet opgeneem word, wat ook kortverhale van M.E.R., Ina Rousseau en Elisabeth Eybers bevat.
Van die ander verhale in hierdie bundel (Kwartet) word ook eers elders gepubliseer, soos Die dag van môre in Sarie. Hierdie verhaal skets die kontras tussen die verteller se mense se spaarsin en veroordeling van uitspattigheid en die De Beers se roekelose maar gelukkige leefwyse. Dit beklemtoon die verskil tussen diegene wat onmiddellike lewensgenot prysgee ter wille van toekomstige finansiële gemoedsrus en diegene wat in die hede lewe.
Die swart haan is voorheen in Die Huisgenoot gepubliseer. Hierin is die verteller ’n buitestaander wat op ’n eiland in Maleisië die Botha egpaar, Frederik en Magriet, ontmoet. Magriet sit haar Suid-Afrikaanse leefwyse voort, maar Frederik gaan op in die sinnelike Oosterse manier van doen. Die swart haan met sy gekraai simboliseer vir hom iets van sy vrou se ordelikheid, wat die magiese bekoring en ritmiese swaai van die danseresse versteur, waarna hy die haan doodmaak. Hierdie spanning tussen ’n ordelike lewe en die drang na ’n eksotiese bestaan vorm ook die kern van die verhaal Die ver plekke. Juffrou Truida is van kleins af spaarsamig grootgemaak en om nie finansiële risiko’s te loop nie. So verbeur sy haar kans op geluk. Wanneer sy vir die tweede keer in haar lewe die geleentheid kry om die eentonige reëlmaat van haar bestaan op te hef en die ver plekke te besoek saam met Willem, die spesiale vriend uit haar jeugjare, besluit sy andermaal daarteen. By sy vertrek draai sy die lamp verder af, waarmee sy in werklikheid wil sê dat sy nie kan bekostig om so “luidrugtig” te lewe nie. Tant Nelie se veerpluime is die verhaal van die baie mooi maar selfsugtige Kittie, wat die hartstog in ’n man se hart kon laat opvlam. Sy wou die prys wen vir die beste gereg en maak die voorwaarde vir ’n huwelik met die jong boer Peet Brink dat hy tant Nelie se veerpluimresep vir haar kry. Peet kry toe met behulp van sy vriendin Ursula die resep en op hierdie slinkse wyse word ’n intieme geheim openbaar. Kittie verklaar toe onverskillig haar toestemming om met die boer te trou, maar hy bedank dit omdat hy voel dit wat sy gedoen het, die prys nie werd is nie. Hy haas hom terug na die meer betroubare Ursula en vra haar eerder om te trou. Die verhaal word aan ’n dogtertjie vertel en dit word duidelik dat dit die storie is van haar pa en ma se verhouding. Grové ontvang die W.A. Hofmeyr-prys saam met M.E.R., Elisabeth Eybers en Ina Rousseau vir Kwartet in 1957 en die Havenga-prys word ook aan hierdie bundel toegeken. Hierdie verhale is ’n belangrike toevoeging tot die kortverhaalskat in Afrikaans en sy volg dit op met nog twee kwaliteit kortverhaalbundels, naamlik Jaarringe en Winterreis.
Die Republiekfees-prys in 1971 en die Rapportryersprys in 1972 (laasgenoemde vir ’n Afrikaanse publikasie wat gedurende die voorafgaande vyf jaar in ’n bepaalde genre verskyn het) word deur Winterreis verwerf. Hierdie bundel bevat drie vertellings, Haar naam was Hanna, Wie onthou vir Kinna en Winterreis. In hierdie vertellings word die temas reeds goed saamgevat in die oorkoepelende bundeltitel. Die winter word verteenwoordig deur die konnotasies van koue, dood en verganklikheid wat dwarsdeur die verhale loop, terwyl die reis nie net die geografiese reise is wat in Winterreis en Wie onthou vir Kinna onderneem word nie, maar veral die reis na die verlede wat in al die verhale voorkom. Soos dikwels in Grové se verhale speel die verlede dan ook ’n groot rol in die hede en word die gebeure achronologies gestruktureer. Winterreis stel die reis van ’n Duitse grootmoeder na Suid-Afrika en die reis van ’n kleindogter (Anna Amehlia van Staden) terug na haar ouma se geboortewêreld teenoor mekaar, waar veral die dood en die vorms wat dit aanneem, met die lewe en groei gekontrasteer word. So word die sterftes van duisende Duitsers in haar ouma se geboortestad Hofburg tydens die Tweede Wêreldoorlog gekontrasteer met die dood van haar ouma se eersgebore seun, Franz, tydens die Anglo-Boereoorlog. In Wie onthou vir Kinna weet Dirk Lotter se ma en herinner sy hom ook gedurig daaraan dat sy besig is om te sterwe. Die jong meisie Kinna kom sy siek ma oppas en sy is die simbool van lewe en lewenslus, maar Kinna sterf dan ironies genoeg van inflammasie in die somer. Dirk word ’n chemikus in ’n anorganiese laboratorium waarin hy tyd ophef deur nuwe chemiese verbindinge wat nie bederf of vergaan nie. Na baie jare gaan Dirk op soek na Kinna en hy herontdek haar in ’n plaat kosmos, simbool van kleur en lewe. Ten spyte daarvan dat sy dood is, herontdek hy haar in die terugvind van hoe sy hom laat voel het en weet hy dat sy nie vir hom ooit werklik dood sal wees nie. In Haar naam was Hanna bly die herinnering van ’n jongmeisie wat haarself opgehang het vir Alethea regdeur haar lewe by. Op ’n stadium oorweeg sy ook selfmoord, maar ’n minnaar help haar om die lewe en liefde te ontdek. Dis egter eers na die dood van ’n ou dame in ’n ouetehuis dat Alethea besef dat die aanloop tot selfmoord minder belangrik is as die feit dat die dood vir ewig is en dit open ’n perspektief waardeur sy deur die dood die lewe meer waardeer.